Die 'vier lewende wesens' – die 'gérubs' van God (Deel 5) | 4windkoinonia
← Foundational Themes in Genesis – Study 105
Foundational Themes in Genesis – Study 106 →
In hierdie studiereeks is die fokus op die vier wesens wat onder meer aan die profeet Esegiël en die apostel Johannes gewys was in 'n gesig ('n visioen) van God:
In die Inleiding van hierdie studiereeks oor hierdie vier wesens was die gebruik van beeldspraak in die Skrifte aangeraak omdat die visioene wat Esegiël en Johannes gekry het, gevul is met ryk beeldspraak. Ons kry die uitleg van die beeldspraak net in die "hele inhoud" van die Skrifte, "gebod op gebod, gebod op gebod, reël op reël, reël op reël, hier 'n bietjie, daar 'n bietjie". God gebruik die Skrifte om Sy geestelike dinge aan ons uit te klaar, en word vermaan deur die Skrifte self om ver weg te bly van "menslike wysheid" (Jes 28:9-13; Spr 1:5-7; Psa 25:12-14; 1Kor 2:9-10).
Psa 119:160 Die hele inhoud van u woord is waarheid…
In Deel 1 van hierdie studiereeks was die positiewe toepassings ten opsigte van die geestelike betekenis van die beeldspraak wat gebruik word om hierdie vier aangesigte van die vier wesens te beskryf, van nader beskou. Die vier aangesigte was die van…
'n bees /kalf/bul/os,
'n mens, en
In Deel 2 was die negatiewe geestelike aspekte met betrekking tot die beeldspraak wat gebruik is om die vier aangesigte te beskryf, ook kortliks aangeraak. Ons beleef nie net die postiewe dinge van die Skrifte nie, maar ons beleef ook inderdaad die negatiewe aspekte van die Woord van God. God se Woord het die goed en die kwaad geskep, en albei is onder Sy totale beheer om Sy doeleindes te bereik:
In Deel 4 het ons die simboliek van die gérub verder ondersoek deur te kyk na hoe die konsep van gérubs gebruik was die eerste keer in die Skrfte, en wel in Genesis 3:
Uit hierdie beskrywing van die gérubs in Genesis 3 is dit ook duidelik hoe God baie intiem met hierdie gérubs werksaam is deur Sy Woord, die swaard wat vlam en flikker. Hierdie gerubs "bewaak" die toegang tot die boom van lewe. Wat dit vir ons uitwys is dat hierdie gérubs 'n geestelike verwysing is na hulle wie die Woord van God (Jesus Christus) as die Boom van die Lewe ervaar, en hulle weet dat vlees en bloed (die eerste Adam van vlees) nooit God se geestelike koninkryk kan betree nie:
Hierdie geestelike intimiteit tussen die gérub en God en Sy Woord, word as "wiele" gesimboliseer in die beskrywing van die vier wesens wat Esegiël gesien het. Hoe verduidelik mens die volgende in enige menslike taal?
God se gees is IN die gérub en die gérub kan net doen soos die gees van God bepaal.
Dit is wat hierdie gerubs (die vier wesens) kan sien in hul eie lewe, en in die hele skepping van God! Die simboliek van die "oë" wys uit dat hierdie gérubs insigte het in God se Woord en Sy handswyse in hierdie skepping. Die handelswyse van God is onbegryplik vir die gewone mens se beperkte insigte en intelligensie.
Die gérubs op die versoendeksel van die ou verbondsark
In hierdie deel van ons studiereeks gaan ons kyk na die gérubs wat op die versoendeksel van die ou verbondsark aangebring was, en wat dit vir ons geestelik beteken, soos God wil. Ons kry hierdie uitbeelding van die gérubs in die boek van Eksodus. In Eksodus 25 kry ons pragtige detail oor die afbeeldings van twee gérubs wat op die versoendeksel van die verbondsark aangebring was:
Eks 25:18-22 Maak ook twee gérubs van goud. Van dryfwerk [met hammer oordek met goud] moet jy hulle maak, aan die twee ente van die versoendeksel. 19 En maak een gérub aan die een ent en een gérub aan die ander ent. Uit een stuk, saam met die versoendeksel, moet julle die gérubs maak, aan die twee ente. 20 En die gérubs moet die vlerke boontoe uitgesprei hou, terwyl hulle met hul vlerke die versoendeksel beskut; en hulle aangesigte moet na mekaar toe wees; die gesigte van die gérubs moet op die versoendeksel gerig wees. 22 En daar sal Ek met jou saamkom, en van die versoendeksel af, tussen die twee gérubs uit wat op die ark van die Getuienis is, sal Ek jou alles sê wat Ek jou vir die kinders van Israel sal beveel.
Num 7:89 En as Moses in die tent van samekoms gegaan het om met Hom [God] te spreek, het hy die stem met hom hoor spreek van die versoendeksel af wat op die ark van die Getuienis is, tussen die twee gérubs uit. So het Hy dan met hom gespreek.
Hier kom belangrike dinge voor wat ons meer van die rol en funksie van gérubs vertel, soos God wil. Kom ons lys dit kortliks:
Ons moet eerstens onthou dat die verbondsark geplaas was in die allerheilige deel van die tabernakel/tempel. Hierdie afbeelding van die gérubs was dus te vind in die allerheiligste deel van die tempel van God;
Die afbeeldings was een stuk met die versoendeksel van die verbondsark en hulle moes afkyk na die versoendeksel;
Daar moes twee afbeeldings van gérubs op die versoendeksel wees;
Die afbeelding was met goud oorgetrek wat oor dit gehammer was;
Die twee afbeeldings van die gérubs moes met hul gesigte na mekaar gedraai wees.
Die allerheiligste deel van die tempel van God:
Nie enigeen kon in hierdie allerheilige deel van die tabernakel of tempel gaan nie. Soos ons sien was Moses toegelaat in die allerheilige deel in die tent-tabernakel in die woestyn, en ook was die hoëpriester een keer 'n jaar op die Dag van Versoening toegelaat om daarin te gaan (Aaron in die woestyn-tabernakel en daarna die hoëpriesters wat hom opgevolg het, ook in die tempel in Jerusalem):
Heb 9:6-7 En nadat hierdie dinge so ingerig was, het die priesters wel gedurig in die eerste tabernakel [die heilige deel van die tabernakel of tempel] ingegaan om die dienste te vervul, 7 maar in die tweede [die allerheilige deel] die hoëpriester alleen, een maal in die jaar, nie sonder bloed nie, wat hy offer vir homself en vir die sondes van die volk uit onwetendheid begaan—
Ons weet dat Moses 'n geestelike tipe van Jesus was, en Moses se toegang tot die allerheilige deel was om ons te wys dat net Jesus geestelike toegang het tot die Vader. God is gees en net Jesus het tans die reg om in geestelike volmaaktheid met die Vader te verkeer en te kommunikeer:
1Ti 6:15-16 [Jesus] wat op sy eie tyd vertoon sal word deur die salige en enigste Heerser, die Koning van die konings en Here van die here, 16 wat alleen onsterflikheid besit en 'n ontoeganklike lig bewoon, wat geen mens gesien het of kan sien nie, aan wie toekom eer en ewige krag. Amen.
Niemand kan ook tot die Vader kom sonder Jesus se bemiddeling:
Joh 14:1-14 Laat julle hart nie ontsteld word nie; glo in God, glo ook in My. 2 In die huis van my Vader is daar baie wonings; as dit nie so was nie, sou Ek dit vir julle gesê het. Ek gaan om vir julle plek te berei. 3 En as Ek gegaan en vir julle plek berei het, kom Ek weer en sal julle na My toe neem, sodat julle ook kan wees waar Ek is. 4 En waar Ek heengaan, weet julle en die weg ken julle. 5 Thomas sê vir Hom: Here, ons weet nie waar U gaan nie, en hoe kan ons die weg ken? 6 Jesus antwoord hom: Ek is die weg en die waarheid en die lewe; niemand kom na die Vader behalwe deur My nie. 7 As julle My geken het, sou julle my Vader ook geken het, en van nou af ken julle Hom en het julle Hom gesien. 8 Filippus sê vir Hom: Here, toon ons die Vader, en dit is vir ons genoeg. 9 Jesus sê vir hom: Ek is so lankal by julle, en het jy My nie geken nie, Filippus? Hy wat My gesien het, het die Vader gesien. En hoe sê jy: Toon ons die Vader? 10 Glo jy nie dat Ek in die Vader is en die Vader in My nie? Die woorde wat Ek tot julle spreek, spreek Ek nie uit Myself nie; maar die Vader wat in My bly, Hy doen die werke. 11 Glo My dat Ek in die Vader is, en die Vader in My; of anders, glo My ter wille van die werke self. 12 Voorwaar, voorwaar Ek sê vir julle, wie in My glo—die werke wat Ek doen, sal hy ook doen; en hy sal groter werke doen as dit, omdat Ek na my Vader gaan. 13 En wat julle ook al in my Naam mag vra, dit sal Ek doen, sodat die Vader in die Seun verheerlik kan word. 14 As julle iets in my Naam vra, sal Ek dit doen.
Jesus is dan ook die geestelike vervulling van die werk wat die tydelike aardse hoëpriesters in die aardse tabernakel / tempel moes doen.
Jesus se dood het die opening gemaak dat Sy kinders nou met vrymoedigheid in hierdie hemelse heiligheid kan inbeweeg om die Vader in gees te leer ken, maar net deur Jesus:
Hierdie gérubs is dus simbole van God se uitverkorenes wat nou toegang geniet om deur Jesus met die Vader in gees te kommunikeer!
Hierdie kommunikasie is tans nie in geestelike volmaaktheid nie, maar ons groei in gees want ons weet dat hierdie proses gaan voltooi word wanneer ons finaal totale verlossing van alle aardsgebondenhede sal geniet:
Die gérubs van God is hulle wat weet dat hulle die tempel van God is, en dat Hy in hulle woon deur Sy Woord (Sy Woord is gees en lewe – Joh 6:63):
Hierdie uitverkorenes van God word toegang gegee deur Jesus om God se geestelike verborgenhede te ken:
Die gérubs was een met die versoendeksel van die verbondsark:
Die afbeeldings van die gérubs van God wat in die tabernakel / tempel op die verdoendeksel van die verbondsark was, was uit een stuk hout gemaak met die van die versoendeksel. Die gérubs is dus intiem verbind tot versoening. Die kinders van God is geroep om God se versoeningswerk in Christus voort te sit.
Weereens sien ons hoe die gérubs (die vier lewende wesens) 'n uitbeelding was van die gesante van Christus, wat in Christus hulself geestelik versoen met die Vader. Die aangesigte van die gérubs moes altyd gerig wees op die versoendeksel van die verbondsark en dit is hoe die kinders van God altyd bewus bly van hul heilige roeping:
2Ti 1:8-10 Skaam jou dan nie oor die getuienis van onse Here of oor my, sy gevangene nie, maar ly saam verdrukkinge vir die evangelie na die krag van God 9 wat ons gered en geroep het met 'n heilige roeping, nie volgens ons werke nie, maar volgens sy eie voorneme en genade wat ons van ewigheid af in Christus Jesus geskenk is, 10 maar wat nou geopenbaar is deur die verskyning van ons Verlosser, Jesus Christus, wat die dood tot niet gemaak het en die lewe en die onverderflikheid aan die lig gebring het deur die evangelie.
God se gérubs oordink die Woord dag en nag:
Psa 1:1-3 Welgeluksalig is die man wat nie wandel in die raad van die goddelose en nie staan op die weg van die sondaars en nie sit in die kring van die spotters nie; 2 maar sy behae is in die wet van die HERE, en hy oordink sy wet dag en nag. 3 En hy sal wees soos 'n boom wat geplant is by waterstrome, wat sy vrugte gee op sy tyd en waarvan die blare nie verwelk nie; en alles wat hy doen, voer hy voorspoedig uit.
Daar moes twee afbeeldings van gérubs op die versoendeksel wees:
Dat daar twee gérubs op die versoendeksel aangebring was, is ook insiggewend. Ons weet dat die getal "twee" die geestelike konsep van getuienis uitdruk. God se werke is duidelik vir hulle wie daardie getuienis ontvang het, en hulle weet dat God alles bewerkstellig volgens die raad van Sy wil (Efes 1:11), ook in elke skepsel se lewe. Hierdie getuienis is nou openbaar aan hulle wat as God se diensknegte bekendstaan. God se kinders is getuies van Sy werke in hul eie lewe, soos die Vader dit ook dan aan hulle openbaar:
Die getuies van Christus (gérubs) is inderdaad 'n geestelike wolk in wie God kragtig woon en werk. Dit is ook deur hierdie "wolk" wat God Homself aan die wêreld sal vertoon:
God verskyn inderdaad in die wolk op die versoendeksel – waar die gérubs is:
Lev 16:1-2 En die HERE het met Moses gespreek ná die dood van die twee seuns van Aäron, wat gesterf het toe hulle voor die aangesig van die HERE nader gekom het [net TWEE seuns het oorgebly]; 2 en die HERE het aan Moses gesê: Spreek met jou broer Aäron dat hy nie te eniger tyd moet ingaan in die heiligdom nie, binnekant die voorhangsel, voor die versoendeksel wat op die ark is, sodat hy nie sterwe nie; want Ek verskyn in die wolk op die versoendeksel.
Die afbeeldings van die gérubs was met goud oortrek wat met "dryfwerk" daaroor aangebring was:
Die afbeeldings van die gérubs was oortrek met goud omdat goud die kosbaarste metaal is. God se geestelike goud is Sy Woord – die hoogste en waardevolste besitting wat God aan ons skenk. Hulle wat God ken, ken Sy Woord. Alles word deur die Woord bepaal en beheer:
Psa 19:8-11 Die wet van die HERE is volmaak: dit verkwik die siel; die getuienis van die HERE is gewis: dit gee wysheid aan die eenvoudige. 9 Die bevele van die HERE is reg: hulle verbly die hart; die gebod van die HERE is suiwer: dit verlig die oë. 10 Die vrees van die HERE is rein: dit bestaan tot in ewigheid; die verordeninge van die HERE is waarheid—tesame is hulle regverdig. 11 Hulle is begeerliker as goud, ja, as baie fyn goud; en soeter as heuning en heuningstroop.
Die goud was met "dryfwerk" oor die afbeeldings van die gerubs aangebring. "Dryfwerk" is nie 'n maklike proses nie. God se Woord en Sy waarhede (goud, silwer en kosbare stene) word met groot pyn in ons lewe gevestig want die valshede (hout, hooi en stoppels) moet uitgebrand word. So stel Paulus hierdie "dryfwerk" van God:
God se vurige oordeel red ons en bring ons tot Sy geestelike gestalte:
Die kinders van God, Sy getuies in Jesus Christus, is inderdaad deel van God se tempel. Hulle word nou gemeet (geoordeel) om in te pas in die tempel van God, sodat elkeen sal weet watter werk hy of sy moet doen tot God se eer en vir Sy doeleindes:
Open 11:1-12 En 'n riet soos 'n stok is aan my gegee, en die engel het gestaan en gesê: Staan op en meet die tempel van God en die altaar en die wat daarin aanbid. 2 Maar die voorhof buitekant die tempel moet jy uitlaat en dit nie meet nie, want dit is aan die heidene gegee; en hulle sal die heilige stad twee en veertig maande lank vertrap. 3 En Ek sal aan my twee getuies gee dat hulle, met sakke bekleed, duisend twee honderd en sestig dae lank sal profeteer. 4 Hulle is die twee olyfbome en die twee kandelaars wat voor die God van die aarde staan. 5 En as iemand hulle wil beskadig, gaan daar vuur uit hulle mond en verslind hulle vyande; en as iemand hulle wil beskadig, moet hy op dieselfde manier gedood word. 6 Hulle het mag om die hemel te sluit, sodat daar in die dae van hulle profesie geen reën val nie; en hulle het mag oor die waters, om dit in bloed te verander en om die aarde te tref met allerhande plae so dikwels as hulle wil. 7 En wanneer hulle hul getuienis voleindig het, sal die dier wat uit die afgrond opkom, teen hulle oorlog voer en hulle oorwin en hulle doodmaak; 8 en hulle lyke sal lê op die straat van die groot stad wat geestelik genoem word Sodom en Egipte, waar ook onse Here gekruisig is. 9 En mense uit die volke en stamme en tale en nasies sal hulle lyke drie en 'n halwe dag lank sien en nie toelaat dat hulle lyke in die graf gelê word nie. 10 Die bewoners van die aarde sal bly en verheug wees oor hulle en sal vir mekaar geskenke stuur, omdat dié twee profete die bewoners van die aarde gepynig het. 11 En ná die drie en 'n halwe dag het 'n gees van die lewe uit God in hulle ingegaan, en hulle het op hul voete gaan staan, en 'n groot vrees het geval op die wat hulle aanskou het. 12 En hulle het 'n groot stem uit die hemel vir hulle hoor sê: Kom op hierheen! En hulle het opgevaar na die hemel in die wolk, en hul vyande het hulle aanskou.
Die oordeel van God berei ons voor vir dienswerk, om as regters oor die wêreld en die engele op te tree:
Die twee afbeeldings van die gérubs moes met hul aangesigte na mekaar gedraai wees:
Die afbeeldings van die twee gérubs op die versoendeksel van die verbondsark moes na mekaar gedraai wees. Dit wil vir ons uitbeeld hoe die werkers van God mekaar ondersteun. Deur die werking van God se gees in hulle, rus die kinders van God mekaar toe vir hul dienswerk, tot opbouing van die liggaam van Christus. Elkeen se bydra tot die liggaam van Christus is van onskatbare waarde.
Ons aanbid en dien God deur ons diens aan Sy liggaam:
Mat 25:31-40 En wanneer die Seun van die mens in sy heerlikheid kom en al die heilige engele saam met Hom, dan sal Hy op sy heerlike troon sit; 32 en voor Hom sal al die nasies versamel word, en Hy sal hulle van mekaar afskei soos die herder die skape van die bokke afskei; 33 en Hy sal die skape aan sy regterhand en die bokke aan sy linkerhand sit. 34 Dan sal die Koning vir die wat aan sy regterhand is, sê: Kom, julle geseëndes van my Vader, beërf die koninkryk wat vir julle berei is van die grondlegging van die wêreld af. 35 Want Ek het honger gehad, en julle het My te ete gegee; Ek het dors gehad, en julle het My te drinke gegee; Ek was 'n vreemdeling, en julle het My herberg gegee; 36 Ek was naak, en julle het My geklee; Ek was siek, en julle het My besoek; in die gevangenis was Ek, en julle het na My gekom. 37 Dan sal die regverdiges Hom antwoord en sê: Here, wanneer het ons U honger gesien en gevoed; of dors, en te drinke gegee? 38 En wanneer het ons U 'n vreemdeling gesien, en herberg gegee; of naak, en geklee? 39 En wanneer het ons U siek gesien of in die gevangenis, en na U gekom? 40 En die Koning sal antwoord en vir hulle sê: Voorwaar Ek sê vir julle, vir sover julle dit gedoen het aan een van die geringstes van hierdie broeders van My, het julle dit aan My gedoen.
God het van Hom laat hoor alleenlik van tussen hierdie twee gerubs toe Hy met Moses wou praat! Ons kan God hoor praat deur Sy Woord deur die geestelike bedieninge en toerusting van Sy gérubs, en dit is wat Paulus ook hier vir ons wil sê:
Ons moet "op mekaar ag gee" deur mekaar "tot liefde en goeie werke aan te spoor":
In deel 6 kyk ons verder na die simboliek van die vier lewende wesens, die gérubs van God, soos God wil.